ToekomsVenster: Moet ons nog ’n tiende aan die kerk gee?Foto: Juanita Badenhorst. Lees: Genesis 14:18-22 Wat ons wel uit Abraham se lewe kan leer, is dat hy ’n aanbidder was wat altare gebou het en God met sy besittings aanbid het (Genesis 12:7; 13:4; 18; 15:9-18). Hierdie voorbeelde kan gelowiges verseker vandag motiveer om ook die Here te eer met hul offergawes. Genesis 14 sê niks van ’n sisteem of patroon van tiende gee wat deel geword het van Abraham se lewe nie. Dis ook nie duidelik dat Abraham voortgegaan het om tiendes te betaal nie. Verder is daar ook geen aanduiding dat die Here vir Abraham ’n opdrag gegee het om ’n tiende te betaal nie. Tog lees ons in Genesis 15:1 dat die woord van die Here na Abraham gekom het met die belofte van beskerming en beloning. Kan hierdie bevestiging van beskerming en beloning ’n erkenning wees van Abraham se offergawe? Here, baie dankie vir voorbeelde uit ander se lewe wat my motiveer om te gee.